Antigen
En Antigeen (vo änglisch antibody-generating ‚Antikörper-erzüügend‘) isch e molekulaari Struktuur, wo sich Antikörper im Raame von ere erworbene Immuunantwort draa chönne binde. Noch dr Bindig vo Antikörper an iir jewiiligs Antigeen git s die erworbeni Immuunantwort, zum gege e Chrankhäitserreeger vorzgoo.

Ursprünglig het mä dr Begriff nume für Substanze aagwändet, wo noch ere Injekzioon in e fremde Organismus zur Antikörperbildig gfüert häi. Hüt umfasst d Definizioon Moleküül, wo speziifisch vo Antigeenrezeptoore vo B- und T-Zälle bunde wärde. Usser Antikörper chönne sich au Lümfozüte über B-Zäll-Rezeptoore oder T-Zäll-Rezeptoore an Antigeen binde, und eso wird d Bildig vo Antikörper versterkt oder zütotoxischi T-Zälle wärde bildet.

Lidderatuur 
 Charles Janeway et al.: Immunobiology. 6. Uflaag ISBN 0-8153-4101-6. Die 5. änglischi Usgoob isch onläin uf de Site vom National Center for Biotechnology Information (NCBI)-Bookshelf, (online).

Fuessnoote 

Immunologii